Haluaisitko saada ulkoiluseuraa ja löytää kiinnostavia kohteita kotikulmiltasi?
Lähde mukaan puistoparkourkävelylle – Malmin kirjasto
Haluaisitko saada ulkoiluseuraa ja löytää kiinnostavia kohteita kotikulmiltasi? Lähdemme liikkeelle klo 12 Malmin kirjaston edestä ja kävelemme rauhallista tahtia 3–4 km, noin tunnin ajan. Pysähdymme välillä tarkastelemaan mielenkiintoisia kohteita ja kokeilemme myös hauskaa, helppoa ja hyödyllistä puistoparkouria. Iloisella leikkimielellä harjoitamme mm. tasapainoa ja liikkuvuutta. Laita jalkaan mukavat kävelykengät, pukeudu säänmukaisesti, ota matkaan juomapullo ja tule mukaan. Tilaisuus on maksuton. Ei ennakkoilmoittautumista. Olet lämpimästi tervetullut! Vapaa pääsy.